als_Latn dik_Latn sag_Latn
Euforia e madhe pas kualifikimit historik në Kampionatin Evropian për të rinjë dhe debutimi në të njejtin janë lënë pas. Maqedonia U 21 në ndeshjen e parë mori leksion nga Spanja shumë kualitative, ndërsa tani më me një përvojë më shumë shpresat e vendit duken të fokusuar për ndeshjen e radhës. Humbja 5:0 me Spanjën i takon të së kaluarës, tani me më shumë përqendrim dhe pa eufori pretendohet të nxiret rezultat pozitiv kundër Serbisë.
“Nuk kemi ardhur këtu vetëm për pjesëmarje por kemi ardhur për të luajtur futboll dhe këtë e dëshmuam në ndeshjen e fundit dhe kundër Spanjës nuk luajtëm në mbrojtje , luajtëm futboll të hapur pavarësisht rezultatit edhe me Serbinë do të përsërisim të njëjtën dhe besoj dhe shpresojë në një rezultat pozitiv”, deklaroi Mevlan Murati, futbollist i Maqedonisë U 21.
“Me Serbinë do të jetë ndeshje e vështirë , por ne do të shkojmë për fitore sepse jo na duhet, posaqërisht pas asaj humbje që mendojë se nuk e meritonim. Nuk do të jetë lehtë pasi që edhe atë do të kërkojnë pikët pasi vijnë nga e njëjta situatë me një goldiferencë më të ulët dhe besojë se do të arrijmë një rezultat pozitiv”, tha Visar Musliu, futbollist i Maqedonisë U 21.
Një ditë pas ndeshjes së parë seleksionuesi Milevski futbollistëve që luajtën u servoi seancë rikuperimi, ndërsa pas dite në stërvitje u paraqitën vetëm lojtarët që nuk kishin minutazh.
Faton Zylbehari: “Përfaqësuesja e futbollit U21 të Maqedonisë, nesër kërkon të shënojë një start të ri përballë serbisë në Kampionatin Evropian për të rinjë që është duke u zhvilluar këtu në Poloni. Disfata nga Spanja 5:0, kërkohet t’i lëhet të së kaluarës, me atë që kërkojnë futbollistët dhe stafi teknik të përsërisin lojën e mirë nga ajo ndeshje me një ndryshim që efikasitetin në sulm të përmirësohet si dhe në mbrojtje që kërkohet të mbahet rrjeta e pastër dhe me pak gola në krahasim me sa do të shënohen. Sigurisht dëshprimi nga rezultati është i pranishëm, por asesi edhe nga loja, kështu që reprezentuesin këto dy ditë kanë punuar për ta tejkaluar atë aspektin psiqik dhe në takimin me Serbinë shkojnë për rezultat pozitiv. Natyrisht të gjithë e kanë parasysh se Serbia nuk do të jetë një kundërshtarë naiv, duke ditur që kjo gjeneratë e futbollistëve janë kampion bote dhe U20. Mirëpo tani kërkohet që përballë tyre të tregohet maksimumi dhe me një impenim maksimal, ndërsa të shpresohet në rezultat pozitiv dhe në fitore të parë në Kampionatin Evropian për të rinjë është duke u zhvilluar këtu në Poloni”.
Përfaqësuesja e Maqedonisë gjatë ditës së sotme ka udhëtuar drejt qytetit Bydgoszcz ku të martën në orën 18:00 do të zhvillojë takimin e dytë të Kampionatit Evropian për të rinjë përballë përfaqësueses së Serbisë.
Faton Zylbehari /SHENJA/
Maqedonia U21: Spanja e kaluar, fokusi te Serbia by tvshenjaofficial
als_Latn als_Latn als_Latn als_Latn als_Latn als_Latn ind_Latn als_Latn